**Projektipõhine koostööleping nr** **624001**

**Tripod Grupp OÜ** (edaspidi nimetatud „teenuse osutaja”), mida esindab juhatuse liige Maria Veltmann, ja **Andmekaitse Inspektsioon** (edaspidi „tellija”), mida esindab Pille Lehis, sõlmivad lepingu (edaspidi „leping”) järgmistel tingimustel.

1. **Lepingu dokumendid**

1.1 Lepingu dokumentideks on käesolev leping ja selle aluseks olnud pakkumus, samuti hiljem poolte vahel sõlmitud muudatused ja/või täiendused lepingule.

**2. Lepingu objekt ja tähtaeg**

* 1. Projekti eesmärk on tellija organisatsiooni terviseuuringu ettevalmistamine, läbiviimine ja analüüs aastal 2024. Uuringus kasutatav metoodika lepitakse kokku tellijaga.
	2. Lepingu täitmise hilisem tähtaeg on 30.04.2024.

**3. Poolte kohustused**

* 1. Projekti teostamiseks teeb teenuse osutaja uuringu puhul järgmist:
		1. valmistab ette eestikeelse veebipõhise ankeedi tellijaga kooskõlastatud näitajate mõõtmiseks;
		2. osaleb uuringu kommunikatsioonitegevustes;
		3. viib läbi tellija töötajate seas küsitluse vastavalt kokkuleppele veebipõhiselt;
		4. teeb ankeetide vahendusel kogutud andmete statistilise analüüsi tellijaga kokkulepitud näitajate lõikes ja koostab selle põhjal uuringu eesti keelse(d) tulemusi kirjeldava(d) raporti(d);
		5. teeb uuringutulemusi tutvustava ettekande juhtidele;
		6. konsulteerib tellijat projekti kestel jooksvates küsimustes.
	2. Tellija annab teenuse osutajale uuringu läbiviimiseks kogu vajaliku eelteabe.
	3. Tellija kontaktisik lepingu ja uuringu läbiviimisega seotud küsimustes on Pille Lehis. Teenuse osutaja kontaktisik uuringuga seotud küsimustes on Deniss Kovaljov, tel 506 0743, e-post deniss.kovaljov@tripod.ee.

**4. Rahalised suhted**

4.1 Arveldamine punktis 3.1 kirjeldatud ja tegelikult osutatud teenuse eest toimub vastavalt pakkumuses esitatud kululõigetele. Lepingu kogumaksumus on 3700 (kolm tuhat seitsesada) eurot, millele lisandub käibemaks.

4.2 Tellija tasub teenuse eest pärast uuringu tulemuste esitamist ja töö vastuvõtmist tellija poolt kümne (10) kalendripäeva jooksul alates arvel näidatud väljastamiskuupäevast.

4.3 Arved saadetakse tellijale pärast uuringu tulemuste esitamist e-arvena.

4.4 Maksmisega viivitamisel tellijast tingitud põhjustel maksab tellija teenuse osutajale viivist 0,05% päevas iga viivitatud päeva kohta arvel näidatud summast.

**5. Konfidentsiaalsus ja andmekaitse**

* 1. Uuringus osalejatele tagatakse objektiivsete andmete saamiseks konfidentsiaalsus ning uuringu tulemused esitatakse tellijale töödeldud kujul kokkuvõtliku ülevaatena.
	2. Teenuse osutaja kui volitatud töötleja kinnitab, et ta töötleb tellija töötajate isikuandmeid üksnes käesolevast lepingust tulenevate kohustuste täitmiseks.
	3. Teenuse osutaja kui volitatud töötleja kinnitab, et ta tagab, et isikuandmete töötlemisel järgitakse kõiki seaduses ja muudes õigusaktides sätestatud nõudeid, sh rakendatakse piisavaid tehnilisi ja organisatsioonilisi meetmeid tellija poolt edastatud või kättesaadavaks tehtud isikuandmete turvalisuse tagamiseks ning välditakse vastavat volitust mitteomavate isikute ligipääsu eelnimetatud isikuandmetele. Teenuse osutaja kinnitab, et tema hinnangul on tema poolt kasutatavad turvameetmed asjakohased ja piisavad.
	4. Teenuse osutaja ei kaasa teisi volitatud töötlejaid ilma tellija vastava eelneva kirjaliku loata.
	5. Teenuse osutaja kohustub mitte andma kolmandatele isikutele üle tema poolt lepingu alusel töödeldavaid isikuandmeid, va kui õigusaktidest või poolte eraldiseisvast kokkuleppest ei tulene teisiti, kusjuures niisugusel juhul kohustub teenuse osutaja informeerima tellijat info väljastamisest.
	6. Teenuse osutaja kohustub mitte säilitama temale töötlemiseks lubatud isikuandmeid kauem, kui see on vajalik lepingu täitmiseks.
	7. Teenuse osutaja kohustub teavitama viivitamatult, kuid hiljemalt 24 h jooksul tellijat sellest, kui ta on teada saanud vastavat õigust mitteomavate isikute poolt isikuandmete mis tahes viisil töötlemisest.
	8. Teenuse osutaja on kohustatud esitama tellija nõudmisel teavet andmekaitsealaste nõuete täitmise kohta ning tegema koostööd järelevalveasutustega, vastama järelevalveasutuste järelepärimistele seoses andmekaitsealaste nõuete täitmisega.

 **6. Pretensioonid**

* 1. Põhjendustega pretensioonid on tellija kohustatud teenuse osutajale esitama kirjalikult hiljemalt kolme (3) tööpäeva jooksul alates pretensiooni aluseks oleva asjaolu ilmnemisest.
	2. Teenuse osutaja kohustub esitatud pretensioonile vastama kolme (3) tööpäeva jooksul alates selle laekumisest ja kõrvaldama põhjendatud pretensiooni põhjuse esimesel võimalusel.

**7. Vääramatu jõud**

7.1 Lepingu täitmise lõpetamine või mittenõuetekohane täitmine loetakse põhjendatuks, kui see on tingitud vääramatu jõu asjaoludest. Nendeks loetakse asjaolusid, mida teenuse osutaja ega tellija ei saanud mõjutada. Samuti ei saanud mõistlikkuse põhimõttest lähtudes neilt oodata, et nad lepingu sõlmimise ajal selle asjaoluga arvestaksid või seda väldiksid või takistava asjaolu või selle tagajärje ületaksid. Seejuures on teenuse osutaja ja tellija kohustatud rakendama kohaseid meetmeid, et hoida ära teisele poolele kahju tekitamine ja tagada võimaluste piires oma lepingust tulenevate ja sellega seotud kohustuste täitmine.

7.2 Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest viivitamata kirjalikult teatama teisele poolele.

**8. Lõppsätted**

* 1. Leping jõustub hetkest, mil mõlemad pooled on sellele alla kirjutanud ja on sõlmitud projektipõhiselt kuni lepingu punktis 2.1 nimetatud teenuse täieliku osutamiseni.
	2. Leping on sõlmitud digitaalselt selleks volitatud esindajate poolt.
	3. Lepingut võib muuta vaid mõlema lepingupoole kirjalikul nõusolekul.
	4. Lahkarvamuste tekkimisel lahendatakse need läbirääkimiste teel. Kui läbirääkimised tulemusi ei anna, lahendatakse need vastavalt Eesti Vabariigis kehtivatele seadustele.

**Tellija: Teenuse osutaja:**

**Andmekaitse Inspektsioon Tripod Grupp OÜ**

Registrikood 70004235 Registrikood 10736400

Tatari 39, 10134 Tallinn Puhkekodu tee 55, 12015 Tallinn

Tel 627 4135 Tel 618 1570

 E-post: info@aki.ee E-post: tripod@tripod.ee

/allkirjastatud digitaalselt/ /allkirjastatud digitaalselt/

Pille Lehis Maria Veltmann